
REFERAT DE APROBARE 
privind rectificarea bugetului de venituri și cheltuieli pe anul 2024
 al Direcției de Asistență Socială 




În vederea exercitării de către autoritățile administrației publice locale privind finanțarea cheltuielilor de personal aferente medicilor și asistenților medicali din unitățile de învățământ se asigură prin transfer de la bugetul de stat către bugetele locale, prin bugetul Ministerului Sănătății
 Prin cele zece cabinete de medicină generală și șase cabinete de medicină dentară din subordinea Direcției de Asistență Socială, se oferă asistență medicală preșcolarilor și școlarilor din  unitățile de învățământ de pe raza municipiului Drobeta Turnu Severin.
Cheltuielile cu salarizarea personalului medical din cadrul Serviciului Cabinete Medicale Școlare din subordinea Direcției de Asistență Socială, sunt asigurate de Direcția de Sănătate Publică Mehedinți, conform Ordinului ministrului sănătății și al ministrului educației nr. 2508/4493/2023 pentru aprobarea Metodologiei privind asigurarea asistenței medicale a antepreșcolarilor, școlarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos și se regăsesc în bugetul de venituri și cheltuieli pentru anul 2024, dar nu acoperă necesarul până la finele anului curent, motiv pentru care este necesară rectificarea bugetului de venituri și cheltuieli cu suma de 1.030.000 lei
Pentru perioada sezonului rece, Direcția de Asistență Socială acordă  protecție socială pentru consumatorii vulnerabili, conform Legii nr. 226/2021. 
Având în vedere numărul mare de dosare întocmite de persoanele care beneficiază de ajutor pentru încălzirea locuinței cu combustibili solizi pentru  sezonul rece (aproximativ 600 de dosare), precum și de suplimentul de energie ce se acordă lunar pe parcursul întregului an, s-a constatat că sumele prevăzute în bugetul pentru anul 2024 sunt insuficiente, motiv pentru care solicităm suplimentarea bugetului cu suma de 250.000 lei, care conform art.28 din Legea nr. 226/2021 privind stabilirea măsurilor de protecție socială pentru consumatorul vulnerabil de energie se asigură din bugetul de stat, prin bugetul Ministerului Muncii și Protecției Sociale.

Față de cele prezentate supunem spre dezbatere și aprobare Consiulului Local al municipiului Drobeta Turnu Severin, Proiectul de hotărâre privind rectificarea Bugetului de venituri și cheltuieli pe anul 2024 al Direcției de Asistență Socială Drobeta Turnu Severin.

